leggen een houten stage Te weten eene balck
ii strijckhouten met zijnen bringhen op vii duyme
nae een geleyt en de rebben reys innegelaeten
en al ten harden cante schoeve om steecken
ende schaven en van grootten alsoe van noode
sijn sal en dese stage moetien leggen alsoe
hoeghe alst behoeven sal
It op desen balck en strijckhouten zullen staen ii
gebynden en zullen hebben iii voeten verdiepens
ii crome scheerstuilen elck onder vi en vii duyme
groot boven op elcke zijde duym mynde ende
ix duymen diep inden nace eenen scheerbalck
vii en ix duymen groot met ii carbeelen vander
selv grootten en van goeder linghden en gewracht
alsoe die gebinden vand langhen huyse zijn zullen
It op dese scheerbalcken sullen liggen ii rijboomen
elck v duymen viercant elcken rijboom sal hebben
vie vloghelbanden alsoe groot en lanck als die
behoeven zullen
It noch opten selve scheerbalck zullen staen twee
pootstijlen onder vi en vii duymen groot boven
op elck zijde duym mynde terdende met eender
verssenen op den nedersten rijboom op dese twee
pootstijlen eenen scheerbalck en ii carbeelen vander
selver grootten
It op desen scheerbalck ii rijboomen elck iiii duyme
viercant en elcken rijkom iiii vloghelbanden alsoe
groot en lanck als die onderste zijn zullen
It de gebynden die voe alle de steynen ghevels staen
zullen dair af sal stuck houts eenen duym mynde
zijn dan de ande gebynden uutgesceiden de steeck
vanden die zullen huen eysch hebben van grootten
en van linghden alsoe dat behoeven sal
It de cappe sal zijn eenen voet hoeghe dan over
slaghen en die kepers van eenen stucke onder inde
hoorplate gheeerrent en zullen onder zijn iii duyme